邵家輝

邵家輝係香港立法會批發及零售界功能界別議員，亦係香港自由黨主席。

2014年，邵家輝成為自由黨副主席。

2022年，佢接替張宇人，擔任自由黨主席。

政治立場
佢係香港親中派一員，支持北京未經諮詢或香港人同意，強行訂立嘅《港版國安法》。喺2023年2月，佢甚至主張喺持續進修基金條款增設同國安法有關嘅條款。

2021年，佢喺李家超無提政綱嘅情況下，有份提名李家超參與2022年香港行政長官選舉。

選舉經歷
2003年香港區議會選舉時，佢以獨立身份在九龍城區馬頭角參選，最後差85票輸咗。

2007年香港區議會選舉時，佢得到自由黨支持，出戰東區寶馬山選區，結果以1385票當選，擊敗公民黨老元浩。

2011年香港區議會選舉嘅時候，佢並無競選對手，自動連任。

去到2012年香港立法會選舉時，邵家輝排在自由黨劉健儀港島區名單第二位。由於香港《立法會條例》規定參加立法會地區直選嘅候選人不能有外國居留權。因此邵家輝亦因此放棄紐西蘭國籍。。不過，劉健儀最終落敗。

2015年香港區議會選舉，邵自動連任。

2016年香港立法會選舉，邵喺批發及零售界參選，擊敗民主黨區諾軒當選立法會議員。

2019年香港區議會選舉，邵放棄連任區議員，並由黨友阮建中成功接棒。

個人榮譽 
 太平紳士

攷

議員及黨員公職 > 立法會議員

香港自由黨員
家輝
類:前東區區議員